Ontmoet ons obsessie van die jaar: Kaia Gerber!
JY LEES NOU Ontmoet ons obsessie van die jaar: Kaia Gerber!
Dié 16-jarige model is lid van een van die coolste Hollywood-gesinne en het die loopplank vanjaar behoorlik oorgeneem!
DIS IN HAAR BLOED
Die appel val nie ver van die boom nie. Haar ma is die supermodel Cindy Crawford (51) en haar pa, Rande Gerber (55), deesdae ’n skatryk sakeman, was ook eens ’n model. Ouboet Presley (18) volg ook in hul ouers se voetspore.
Kaia was al in al wat ’n tydskrif is – van Teen Vogue en Pop Magazine tot Vogue Italia en Vogue Paris. Sy leef duidelik enige model se droom uit. Sy is ook aangewys as die gesig van modehandelsmerke soos Versace en Alexander Wang.
Dié meisie kuier gereeld saam met die coolste mense. Ons is skoon jaloers. Die model Bella Hadid (21) is een van haar beste vriendinne, en sy is pelle met Taylor Swift (27), Cara Delevingne (25) en Kendall Jenner (22). Ons sou wat wou gee om na daardie partytjies genooi te word.
DIE MEISIE AGTER DIE NAAM
Die naam Kaia kom van die Hawaise woord “kai”, wat oseaan beteken. Dit spreek boekdele, want sy is dol oor die see en waterpret.
A post shared by Kaia (@kaiagerber) on Oct 8, 2017 at 2:00pm PDT
MEER AS NET ’N MODEL
Sy het saam met die ontwerper Marc Jacobs haar eie reeks handsakke begin. "Ek’t nog altyd daarvan gehou om my eie klere te ontwerp. Dit was hope pret om saam met Marc en sy span te werk."
’n PASSIE VIR TROETELDIERE
Die donkerkop is ’n diereliefhebber en deel gereeld foto’s van diere: honde, varke, skilpaaie, akkedisse – noem dit en sy kiek dit. Sy het twee honde, Sugar en Widget.
A post shared by Kaia (@kaiagerber) on May 16, 2017 at 9:29am PDT
BRONNE: GLAMOURMAGAZINE.CO.UK, HOLLYWOODLIFE.COM, THELOVEMAGAZINE.CO.UK, THETHINGS.COM, FLARE.COM
Meer oor: kaia gerber| hei jy| tieners
HEI JY! Ontmoet Julipoeli – SA se jong vlogsensasie
Kyk wat doen die sterre van Pretty Little Liars nou!
Hei jy! Ons obsessie van die week is Daya